da fi en da da en en da da en it et da en de de da da en en da da en it et da en de de da da da en da da en en da da da da da da sv nl da en en en en sv da en da da en da da en en da da da da da da da nb gl en en sv da da nb da da en da en da en da da da da da da da da da da da da en da en da en en sv da da mg da en da da en en da da da da da da da da en en en en en en sv da de de da da sv da da en sv da da da da en da da en en da da da da da da da en en en sv da da da da en da da en en da da da da da da da nl en da da da en en en sv da da da da en da da en en da da da da da da da da da en en sv da en da da da da da en el en da da da en el en da da da da en en en en sv da en da nn en da da en en nn da da da da da da da da da en sv da en da da da da en en
Der er en debutant på plads, når byrådet i Vejen på tirsdag skal behandle de forskellige punkter.
(tryk på annoncen og se mere)
I hvert fald under forudsætning af, at byrådsmedlemmerne siger god for, at Julius Vindbjerg Nissen træder ind i byrådet og afløser sygemeldte Bodil Baagø (SF), der ønsker at træde ud.
Et ønske, der naturligvis efterkommes, og dermed får den pensionerede overlæge sin første optræden som politiker.
Han stillede op for SF ved valget for fire år siden, men fik ikke stemmer nok til at blive valgt ind, som det faktisk også var tilfældet, da han i 2009 stillede op til regionsrådet.
- Jeg kender i forvejen de fleste i byrådet og glæder mig til at prøve det, siger Julius Vindbjerg Nissen til migogvejen.
Gennem sit mangeårige virke som læge har han stor erfaring med systemet bag, men det er første gang, han har direkte indflydelse på afgørelserne.
Julius Vindbjerg Nissen er født i Brørup og flyttede siden med familien til Vejen. Efter nogle års fravær vendte han tilbage til Vejen, hvor han har boet de seneste 25 år.
I byrådet overtager han de poster, Bodil Baagø har siddet på.
(tryk på annoncen og se mere)
Arne Haahr Larsen, Vejen, har i eftermiddag modtaget et legat fra Brørup Landboforenings Fond for sine mange år i Markedsrestaurationen.
Efter 25 år i køkkenet i Markedsrestaurationen i Brørup har Arne Haahr Larsen valgt at takke af, og det blev i eftermiddag markeret med en reception, hvor der var en speciel overraskelse til Arne Haahr Larsen.
Han har været en institution på stedet, og det ønskede Brørup Landboforenings Fond at markere ved at tildele ham årets legat, der lyder på 25.000 kroner.
- Arne modtager legatet for at påskønne det helt fantastiske arbejde, han har lavet i og omkring Markedsrestaurationen, Brørup Marked og Husdyrauktionen, lød bl.a. begrundelsen fra formanden for husdyrauktionen, Jørgen Bruun.
Efter travle år på stedet skal legatet sikre Arne Haahr Larsen og hans familie oplevelser udenfor Markedsrestaurationens hårde arbejde.
- Legatet tildeles, fordi fonden gerne vil anerkende et fantastisk menneske, som har været med til at skrive historie både på Markedsrestaurationen og i lokalsamfundet i Brørup, lød det videre.
- Arne har været fantastisk til at kombinere traditionelt og moderne madkultur med gode danske råvarer og er billedet på en fantastisk, dansk samfundsborger med alle de gode værdier, lød det videre fra Jørgen Bruun.
Fondens formand, H.C. Gæmelke, var selv forhindret i at deltage i receptionen og overrække legatet.
Nu restauratører er Samuel Ssemwanga.
Martin Boye fra Liberal Borgerliste melder sig nu også ind i kampen om at blive Vejen Kommunes kommende borgmester.
Dermed er der nu fem kandidater til posten.
(læs videre under annoncen)
(tryk på annoncen og se mere)
Det er både Liberal Borgerliste og Nye Borgerlige, der peger på Martin Boye som ny borgmester.
- Det er de eksisterende borgmesterkandidaters vage tilgang til at holde skatten i ro, der får Martin Boye til at tage udfordringen op og melde sig på banen som borgmesterkandidat i Vejen, lyder det i en pressemeddelelse.
- Vi er nødt til at turde være visionære og udfordre eksisterende tankegang. Borgerne i Vejen Kommune får i mig et alternativ til borgmesterposten, der ikke vil hæve skatten. Jeg vil i langt højere grad involvere borgerne i det fælles ansvar at få kommunen til at løbe rundt – at sætte tæring efter næring uden at tage flere penge op af borgernes lommer, er beskeden fra Martin Boye.
- Borgerne administrerer deres penge langt bedre og mere effektivt end forvaltningen i nogen kommune kan, så vi skal i stedet tænke nyt, lyder det beslutsomt fra den nye borgmesterkandidat.
Han erkender samtidig, at han længe har gået og puslet med tanken om at stille op som borgmesterkandidat.
Fra spidskandidaten for Nye Borgerlige til kommunalvalget, Peter Svane, lyder meldingen:
- Vi vil gerne bakke op omkring Martin Boye som borgmesterkandidat af flere grunde. Han har af flere omgange udfordret kommunen på punkter, som interesserer os, han er en energisk politiker, og hans holdninger ligger tæt op ad Nye Borgerliges, og så afviser han skattestigninger, som er et kardinalpunkt for Nye Borgerlige her til kommunalvalget.
Nye Borgerliges Lokal Formand, Tommi Rytz, der også er kandidat til kommunalvalget, er helt på linje med sin spidskandidat og supplerer i en pressemeddelelse:
- Martin er en aktiv og engageret lokalpolitiker med begge ben på jorden. Han lytter og er imødekommende, og så er han ikke bange for at tænke ud af boksen og udfordre de gængse roller og måden, man hidtil har gjort tingene på.
- Nye Borgerlige mener jo klart, at der er penge nok i forvaltningen, og at skatten derfor skal holdes i ro, og det er helt i tråd med Martin Boyes holdninger, hvorfor vi fint kan støtte og bakke op omkring hans kandidatur til borgmesterposten, lyder det videre.
- Det glæder mig meget at få den opbakning og det skulderklap fra Nye Borgerlige. Det tegner rigtig godt for det fremtidige samarbejde, siger Martin Boye og glæder sig over opbakningen.
De øvrige borgmesterkandidater er Jørgen Thøgersen (A), Bjarne Lastein (B), Frank Schmidt-Hansen (C) og Morten Thorøe (V).
På billedet er det fra venstre Alvin Lykke og Martin Boye fra Liberal Borgerliste og Peter Svane og Tommi Rytz fra Nye Borgerlige. (Foto: PR-foto)
(tryk på annoncen og se mere)
Skrevet af Leif Christensen
Publiceret: 11. oktober 2021
Han var i sin tid med til at starte Vejen Friskole, men politisk har han holdt sig på sidelinjen, men nu skal det være.
(læs videre under annoncen)
(tryk på annoncen og se mere)
- Jeg har altid fulgt det politiske tæt, og da jeg blev opfordret til at stille op, sagde jeg ja.
Sådan lyder det fra Peter Mikael Jensen, der ved kommunalvalget 16. november er ny spidskandidat for Enhedslisten.
Listen stiller med fem kandidater, og meldingen er klar:
- Vi skal rigtig gerne have to valgt ind i byrådet, men jeg synes også, vi har fået lavet en liste med en god, bred erfaring og meget spredt uddannelsesmæssigt, siger Peter Mikael Jensen til migogvejen.
Peter Mikael var første formand for Vejen Friskole og har også været formand for Vejen Garden og har arbejdet med bl.a. udsatte børn i forskellige skole- og botilbud og underviser nu på pædagoguddannelsen i Odense.
De øvrige fire byråskandidater hos Enhedslisten er Rawan Hussein, Daniel Bruun, Marcelo Mendosa og Gamir Kormesto.
(tryk på annoncen og se mere)
Skrevet af Leif Christensen
Publiceret: 3. oktober 2021
De radikale er klar
De radikale er klar med listen til kommunalvalget 16. november.
- De radikale musketeer, som partiets spids- og borgmesterkandidat, Bjarne Lastein, Holsted, udtrykker det.
Han stiller op på listen sammen med Hans Elbæk, Brørup.
(tryk på annoncen og se mere)
Skrevet af Leif Christensen
Publiceret: 29. september 2021
Partiet »Nye Borgerlige« er klar til kommunalvalget 16. november.
(læs videre under annoncen)
(tryk på annoncen og se mere)
Listen med navne på kandidater og de nødvendige stillere er nu afleveret hos Vejen Kommune.
- Vi stiller med to mand til valget, fortæller formanden, Tommi Rytz, til migogvejen.
Han stiller selv op, og ved sin side har han næstformanden, Peter Svane, men sidstnævnte som spidskandidat.
- Vi har indgået et valgforbund med Martin Boye som jo repræsenterer Liberal Borgerliste. Vi have oprindelig lavet et valgforbund med Liberal Alliance, men idet Martin og den øvrige bestyrelse stoppede i partiet og skiftede til Liberal Borgerliste, bevarer vi aftalen.
- Martin Boye og LB's politiske holdninger er meget lig vores, hvorfor det ikke var så svært at indgå valgforbund med dem, konstaterer Tommy Rytz.
(tryk på annoncen og se mere)
Skrevet af Leif Christensen
Publiceret: 24. september 2021
Den nye forstander til St. Andst Efterskole er fundet.
(læs videre under annoncen)
(tryk på annoncen og se mere)
- Bestyrelsen på St. Andst Efterskole glæder sig over at kunne byde velkommen til 53-årige Annemette Hess som pr. 1. oktober er efterskolens nye forstander, skriver skolen i en pressemeddelelse.
- Annemette skal som forstander sikre den fortsatte gode elevtilgang, skabe gode arbejdsforhold for personalet og  optimere medarbejdernes faglige kompetencer og sikre et godt samarbejde med skolens samarbejdspartnere og ikke mindst forældrene og skolekredsen, lyder det videre.
Annemette Hess kommer fra en lignende stilling i det sønderjyske og medbringer en god portion erfaring på det at drive efterskole, idet hun har været efterskolelærer i syv år og derefter forstander i de seneste fem år på Frøslevlejrens Efterskole.
Oprindelig er den nye forstander regnskabsudannet men har senere uddannet sig til musiklærer og har desuden ledelsesrelevant uddannelse.
- Hendes drivkraft for at drive efterskole er helt klart eleverne og det udbytte, de får af et efterskoleophold. Hun glæder sig til at lære personalet at kende, at fortsat sikre skolens aktive del af lokalsamfundet og ikke mindst at give endnu flere unge med læse- skrivevanskeligheder et udviklende efterskole år, skriver skolen.
Privat bor den nye forstander på en nedlagt landejendom ved Haderslev med sin mand Peter. Tilsammen har de tre voksne udeboende børn og et barnebarn på vej.
Hun afløser Maj-Britt Halle, der sagde farvel efter blot et år på posten
Læs yderligere om skolen:
(tryk på annoncen og se mere)
Skrevet af Leif Christensen
Publiceret: 24. september 2021
Så er Kris Skriver klar som ny Folketingskandidat for Socialdemokratiet i stedet for Troels Ravn.
(læs videre under annoncen)
(tryk på annoncen og se mere)
Kris Skriver var eneste kandidat, så der var ikke brug for afstemning ved aftenens generalforsamling for Socialdemokratiet i Vejenkredsen, der består af Billund og Vejen kommuner.
Kris Skriver er således nu klar til at overtage stafetten efter Troels Ravn, som har meddelt, at han stopper som medlem af Folketinget efter næste valg.
- Jeg er rigtig glad for, at vi med Kris Skriver har fået en ny stærk kandidat. Ingen ved, hvornår valget kommer, men vi er klar, for det har kæmpe betydning for vores lokalområde, at Socialdemokratiet fortsat er repræsenteret på Christiansborg, lyder det fra kredsformand Jonas Midstrup.
Troels Ravn siger om valget af sin afløser:
- Kris er på alle måder en super kandidat. Han har de rigtige egenskaber og kompetencer, og som byrådspolitiker har Kris vist, at han har en god kontakt til mennesker og kan skabe resultater.
-  Jeg har været glad og ydmyg over den store lokale opbakning, jeg har fået gennem årene, og det har været endog meget stort for mig at være tillidsmand for borgerne i Billund og Vejen Kommuner og binde vores lokalområde sammen med Christiansborg. Jeg er meget opsat på at gøre arbejdet færdigt og være til fuld rådighed for borgerne frem mod næste valg.
Kris Skriver glæder sig over valget:
- Jeg er stolt, ydmyg og beæret over valget som folketingskandidat. Det er en drøm, der går i opfyldelse for mig, og jeg vil arbejde stenhårdt for, at vi som kreds kommer i mål med det allervigtigste, at vi fortsat har en lokal socialdemokratisk repræsentant på Christiansborg. Samtidig vil jeg gerne sige tusind tak til Troels for en flot indsats for vores område, siger Kris Skriver i en pressemeddelelse.
(På billedet er Kris Skriver omgivet af formanden, Jonas Midstrup, og Troels Ravn. PR-foto)
Skrevet af Leif Christensen
Publiceret: 20. september 2021
HEGNSSYN: Arne Madsen, Føvling, er blevet udpeget som medlem af Hegnssynet og Mark og vejfred, og Jørgen Bruun er personlig suppleant.
Arne Madsen træder ind som formand i stedet for den hidtidige formand, Hans Hansen, der er flyttet fra kommunen.
Valget skete uden kommentarer i byrådet.
De øvrige i udvalgene er Thue Uhre Lauridsen og Aksel Buchholdt.
KONGEHUSET: Byrådet har i eftermiddag sagt god for, at Bent Jørgensen, Andst, udpeges til bestyrelsen i fonden for »Schmidt »Kongehuset« Gejsing«.
Pensioneret lærer Jørgen Albrechtsen Schmidt har i sit testamente foranlediget oprettelse af fonden.
Fonden skal være almenvelgørende og almennyttig og uddele midler til personer, der måtte søge en længerevarende uddannelse, såvel som videreuddannelse i ind- og udland, samt personer, der har ydet en særlig indsats..
Sådan stod der, når Martn Boye havde ordet ved dagens byrådsmøde, men det er slut nu.
Som tidligere omtalt er han trådt ind i »Liberal Borgerliste«, og et enigt byråd sagde god for, at han fremover repræsenterer det nye parti og ikke er løsgænger.
Tidligere var han medlem af Liberal Alliance. (Foto: migogvejen©)
Skrevet af Leif Christensen
Publiceret: 14. september 2021
Sigbjørn Sørensen bliver ny leder på Gjerndrup Friskole.
(læs videre under annoncen)
(tryk på annoncen og se mere)
Han starter på skolen på onsdag, men han var - naturligvis - på plads ved dagens store sensommer-arrangement i Gjerndrup.
Den 54-årige skoleleder kommer fra Solrød, hvor han i foråret stoppede som rektor på et privat gymnasium, han selv var med til at starte.
Han er i det hele taget meget kendt med den danske skoleverden.
- Jeg har nu haft med fire forskellige skoler at gøre, fortæller Sigbjørn Sørensen til migogvejen.
Han henviser her til efterskolerne, højskolerne og privatskolerne og nu friskoleverdenen.
Der er langt fra Solrød til Gjerndrup, men som han siger:
- Min hustru, Mette, har gerne villet flytte til Jylland, hvor vi har familie, og vi kunne mærke, at nu skulle det være, og derfor søgte jeg her i Gjendrup, fortsætter Sigbjørn Sørensen.
Han afløser Kirsten Thomsen, der er stoppet efter syv år.
- Vi følte, der var behov for noget nyt, lyder det fra formanden for Gjerndrup Friskole, Henrik Pihl Jessen, om lederskiftet.
Skrevet af Leif Christensen
Publiceret: 11. september 2021
Side 7 ud af 31
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing